RESOLUCIÓN do 28 de febreiro de 2019, da Dirección Xeral de Desenvolvemento Pesqueiro, pola que se notifica o prazo de conservación e dispoñibilidade dos documentos xustificativos das axudas concedidas segundo a Orde do 24 de maio de 2016 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas para os grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, e se convocan as correspondentes ao ano 2016.
Consellería do Mar — III. Outras disposicións — 20/03/2019

De conformidade co establecido nos artigos 45 da Lei 39/2015, do 1 de outubro, do procedemento administrativo común das administracións públicas, e 24 da Lei 9/2007, do 13 de xuño, de subvencións de Galicia, notifícase o prazo de conservación e dispoñibilidade dos documentos xustificativos das axudas concedidas segundo a Orde do 24 de maio de 2016 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020 e se convocan as correspondentes ao ano 2016, aos beneficiarios destas axudas que figuran no anexo da presente resolución, tendo en conta as seguintes consideracións:
As resolucións de outorgamento das axudas para proxectos ao abeiro das EDLP, aprobadas aos grupos de acción local do sector pesqueiro (GALP) para o desenvolvemento sustentable das zonas de pesca segundo a orde referida no parágrafo anterior establecen, no seu punto 11, parágrafo segundo, a obriga aos seus beneficiarios seguinte:
«Independentemente do sistema establecido para a xustificación da subvención, deberán manterse á disposición da Comisión Europea e do Tribunal de Contas Europeo, os documentos xustificativos relativos aos gastos subvencionados ata o 31 de decembro de 2023, salvo que o prazo que resulte do establecido no artigo 140 do Regulamento (UE) nº 1303/2013 sexa distinto; neste caso comunicarase coa antelación suficiente».
A autoridade de xestión emitiu, o 18 de maio de 2018, a Circular nº 1/2018: Dispoñibilidade de documentos art. 140 RDC, na cal decidiu aplicar a todas as operacións cofinanciadas polo Fondo Europeo Marítimo e de Pesca (FEMP), que os documentos xustificativos estean á disposición da Comisión e do Tribunal de Contas durante un prazo de dous anos a partir do 31 de decembro seguinte á presentación das contas en que estean incluídos os gastos da operación unha vez concluída.
En consecuencia, para os efectos de que os beneficiarios poidan dar cumprimento á devandita obriga das correspondentes resolucións de concesión das axudas para proxectos ao abeiro das EDLP, aprobadas para os grupos de acción local do sector pesqueiro (GALP) para o desenvolvemento sustentable das zonas de pesca, en aplicación do artigo 140.1 do Regulamento (UE) nº 1303/2013, do Parlamento Europeo e do Consello, do 17 de decembro de 2013, polo que se establecen disposicións comúns relativas ao Fondo Europeo de Desenvolvemento Rexional, ao Fondo Social Europeo, ao Fondo de Cohesión, ao Fondo Europeo Agrícola de Desenvolvemento Rural e ao Fondo Europeo Marítimo e de Pesca (RDC), e da Circular nº 1/2018 mencionada, e tendo en conta que a operación foi incluída na Conta 2017-2018 presentada á Comisión o 15 de febreiro de 2019, comunícase que os documentos xustificativos relativos aos gastos apoiados polo FEMP ao abeiro da dita orde se conservarán e estarán á disposición da Comisión e do Tribunal de Contas Europeo, se así o solicitan, durante un prazo de dous anos a partir do 31 de decembro de 2019, isto é, ata o 31 de decembro de 2021.
Santiago de Compostela, 28 de febreiro de 2019